අප අතර සිටින බොහෝ දෙනෙක් නොයෙකුත් පුරුදුවලට ඉතා තදින්ම ඇබ්බැහි වී සිටිති. ඇතැමුන්ගේ එවැනි පුරුදු එතරම් හොඳ හෝ දකින අයට ප්‍රිය උපදවනසුලු ඒවා නොවේ. තැන නොතැන නොබලා කොක් හඬලා සිනාසීම, බුලත්විට සපා තැනින් තැන කෙළ ගැසීම සහ ඇඟිලි සූප්පු කිරීම එවැනි අප්‍රියජනක පුරුදුය. ඇතැම් විට ඔවුන් එවැනි අප්‍රියජනක පුරුදුවලට ඇබ්බැහි වී සිටින්නේ එය අන්‍යයන්ට හිරිහැරයක් බව නොදන්නා නිසා විය හැකිය. නැතහොත් නතර කර ගැනීමට නොහැකිවය. මීට අවුරුදු තිස් හතළිස් ගණනකට පෙර මෙවැනි තරමක් අප්‍රියජනක පුරුද්දකට ඉතා තදින්ම ඇබ්බැහි වී සිටි එක්තරා පාර්ලිමේන්තු මන්ත්‍රීවරයෙකු ගැන අසන්නට ලැබුණේය. ඔහුගේ එම නරක පුරුද්ද වූයේ තැන නොතැන නොබලා තමන්ගේ දකුණු අතේ මහපට ඇඟිල්ල සූප්පු කිරීමයි.
එක්තරා පාර්ලිමේන්තු මන්ත්‍රීවරයෙකු තැන නොතැන නොබලා සූප්පු කරේ කුමක්ද?
දකුණු අතේ මහපට ඇඟිල්ල